ศุภพงษ์ อุดมแก้วกาญจนา

ศุภพงษ์ อุดมแก้วกาญจนา (เกิด 17 เมษายน พ.ศ. 2541) ชื่อเล่น เซ้นต์ มีชื่อจีนว่า หวงหมิงหมิง เป็นนักแสดง นายแบบ นักร้อง พิธีกรชายชาวไทยเชื้อสายจีน มีผลงานเป็นที่รู้จักในบท "พีท" (พิชญะ) จากละครซีรีส์ บังเอิญรัก Love By Chance ปัจจุบันเป็นนักแสดงสังกัดสถานีวิทยุโทรทัศน์ไทยทีวีสีช่อง 3 และเป็นผู้จัดละครให้กับทางสถานี

ปฐมวัยและการศึกษา 
ศุภพงษ์ สำเร็จชั้นมัธยมศึกษาตอนต้นจาก โรงเรียนตราษตระการคุณ จังหวัดตราด​ ชั้นมัธยมศึกษาตอนปลายจาก โรงเรียนอัสสัมชัญ กรุงเทพมหานคร​ ระดับปริญญาตรีจาก คณะเศรษฐศาสตร์ มหาวิทยาลัยศรีนครินทรวิโรฒ หลักสูตรเศรษฐศาสตรบัณฑิต เอกการค้าระหว่างประเทศ และปัจจุบันกำลังศึกษาอยู่ระดับปริญญาโทที่ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ หลักสูตรศิลปศาสตรมหาบัณฑิต เอกการออกแบบเพื่อธุรกิจ

ในวัยเด็กศุภพงษ์เป็นเยาวชนที่ชอบทำกิจกรรมสาธารณะประโยชน์ต่างๆ โดยเริ่มทำกิจกรรมตั้งแต่อยู่ระดับชั้นประถมศึกษาปีที่ 4 ภายใต้กลุ่มชื่อว่า เจตนาผ่องใส ซึ่งเป็นกลุ่มที่เข้าช่วยเหลือวัดโดยใช้แรงคนตามงานต่างๆ ของวัดภายในจังหวัดตราดและเป็นสตาฟฟ์จัดปฏิบัติธรรมจนถึงมัธยมศึกษาปีที่ 3 ช่วงมัธยมศึกษาปีที่ 2 ได้รับตำแหน่งประธานและแกนนำชมรม ทูบีนัมเบอร์วัน และได้รับเกียรติบัตรจากทูลกระหม่อมหญิงอุบลรัตนราชกัญญา 2 ปี จากการจัดโครงการต่างๆ และเป็นวิทยากรให้ความรู้เกี่ยวกับกีฬาจักรยานเพื่อให้เด็กหันมาทำสิ่งที่มีประโยชน์ห่างไกลยาเสพติด

ช่วงมัธยมศึกษาตอนปลายเข้าร่วมเป็นสมาชิกโรตารีสากล ภาค 3350 เป็นประธานค่ายอาสาโครงการ better lift for children และคณะกรรมการโครงการ conference 31, โครงการอาสาพาน้องเล่น, โครงการ pet we care, โครงการ Intidrug และโครงการเด็กอินสร้างยิ้ม

เมื่อเข้าศึกษาในระดับมหาวิทยาลัยก็เข้าร่วมเป็นกรรมการชมรมอาสาพัฒนามหาวิทยาลัยศรีนครินทรวิโรฒ ผู้จัดค่ายเด็ก และค่ายชุมชน และเป็นผู้ร่วมก่อตั้งและรองประธานศูนย์จิตอาสา มหาวิทยาลัยศรีนครินทรวิโรฒ กรรมการค่ายเพาะกล้าอาสา จนได้รับรางวัลบุคคลแห่งสยาม เทพนาคราช ปี 2560 สาขาเยาวชนดีเด่นด้านทำคุณประโยชน์ต่อสังคม, ปี 2561 ได้รับรางวัลความประพฤติดี จากพุทธสมาคมแห่งประเทศไทยในพระบรมราชูปถัมภ์ และในปี 2564 ได้รางวัลเชิดชูเกียรติศิษย์เก่าศรีนครินทรวิโรฒ เนื่องในโอกาสวันสถาปนามหาวิทยาลัย ครบรอบ 72 ปี

เข้าสู่วงการบันเทิงและธุรกิจ 
ศุภพงษ์เริ่มมีผลงานการแสดงเรื่องแรกในวงการบันเทิงเมื่อปี พ.ศ. 2561 ในบท "พีท" จากซีรีส์เรื่องบังเอิญรัก และได้เปิดตัวซิงเกิลแรกในชื่อเพลงว่า "ถูกใจคนนี้" ในวันที่ 14 กรกฎาคม พ.ศ. 2562 และในปี พ.ศ. 2562 ก็ยังได้เข้าร่วมเป็นสมาชิกคนหนึ่งในโครงการ KissBoysTH ซึ่งประกอบด้วยสมาชิก 5 คน โดยโครงการดังกล่าวมีวัตถุประสงค์ในการผลิตผลงานเพลงและรายการวาไรตี้

ในช่วงปี พ.ศ. 2562 - พ.ศ. 2563 ศุภพงษ์ก็มีผลงานการแสดงออกมาอย่างต่อเนื่องอีกหลายเรื่องอาทิเช่น เพราะคิดถึง, เพราะรักใช่เปล่า, วอนเธอ และบทชนันธวัช (รับเชิญ) ในเรื่องใบไม้ที่ปลิดปลิว ก็ทำให้ศุภพงษ์เป็นที่รู้จักอย่างกว้างขวาง 

นอกจากนั้นในปี พ.ศ. 2563 ศุภพงษ์ก็ได้เริ่มประกอบธุรกิจเกี่ยวกับขนมขบเคี้ยวภายใต้แบรนด์สานสุข โดยมีแนวคิดในการพัฒนาเศรษฐกิจชุมชนควบคู่ไปกับการประกอบธุรกิจการค้า และได้จดทะเบียนจัดตั้งบริษัทไอดอลแฟคทอรี่ จำกัด สำหรับประกอบกิจกรรมการผลิตรายการโทรทัศน์ เมื่อวันที่ 24 เมษายน พ.ศ. 2563

ปี พ.ศ. 2564 ศุภพงษ์ได้มีผลงานการแสดงซีรีส์สร้างใหม่ (Remake) จากซีรีส์เกาหลีกับทางทรู ซีเจ ครีเอชั่นส์ (อังกฤษ: True CJ Creation) ชื่อเรื่องคู่ไฟท์ไฝว้ผี (Let's Fight Ghost) ซึ่งออกอากาศในช่วงต้นปี และเรื่องรักอีกครั้ง (Sing Again) ซึ่งมีออกอากาศในช่วงกลางปี พ.ศ. 2565 และในช่วงเดือนกรกฎาคมได้มีผลงานในฐานะพิธีกรในรายการเพลงทีป็อป สเตจ ทางช่องเวิร์คพอยท์ นอกจากนั้นในส่วนของงานเบื้องหลังศุภพงษ์ก็ได้เริ่มเป็นผู้จัดละครและผู้ช่วยโปรดิวเซอร์ในซีรีส์แอบหลงรักเดอะซีรีส์ซึ่งเป็นซีรีส์เรื่องแรกของค่ายไอดอลแฟคทอรี่ที่ออกอากาศทางช่อง 3 ในช่วงต้นปี พ.ศ. 2565 และจากความต้องการที่จะผลัดด้านความเท่าเทียมกันของกลุ่มบุคคลที่มีความหลากหลายทางเพศ ทำให้ในช่วงปลายปี พ.ศ. 2565 ทางค่ายได้ส่งทฤษฎีสีชมพูซีรีส์เรื่องที่สองของค่ายซึ่งเป็นซีรีส์เกิร์ลเลิฟ (Girl's Love) เรื่องแรกของประเทศไทย ออกอากาศทางช่อง 3

ต้นปี พ.ศ. 2565 ได้เซ็นสัญญาเข้าเป็นนักแสดงในสังกัดของช่อง 3  และรวมแสดงในละครชุดดวงใจเทวพรหมในบท "รณภูมิ" ซึ่งมีกำหนดออกอากาศในช่วงต้นปี พ.ศ. 2567 และปัจจุบันยังเป็นหนึ่งในผู้จัดละครของช่อง 3 ในนามบริษัท IDOL FACTORY จำกัด

ผลงาน

ผู้จัดละคร

ภาพยนตร์

ละคร/ ซีรีส์

ละครเวที

มิวสิควิดีโอ

เพลง

คอนเสิร์ต

รายการวาไรตี้

พิธีกรรายการ

โทรทัศน์

ออนไลน์

พรีเซนเตอร์ 
TRUE: True5G (2565) 
Beauraz: NADE’Collagen Jelly (2564 - 2565)
Farm Skin: Superfood Salad For Skin Facial Sheet Mask (2563 - 2564)
Avajar: Perfect Lifting Premium Mask (2562 - 2564)
BK: 3D Diamond Powder (2562 - 2563)
Nakiz: Lively nose (2563)
Kisaa: moisturizing & renewal cream (2562)
Medent: Fresh clean toothpaste (2562)
CIBIO'2: Lip sleeping mask (2562)
Annaclan: Peach Blossom Romantic Lucky Mask (2562)
Ellips: Hair Vitamin (2562)
Beauty Buffet: Scentio Milk Plus Whitening Q10 Facial Foam (2562)
XOXO: Lipstick (2562)
Don’t worry: Fragrance Hand Cream (2562)
Melee: น้ำผลไม้แท้ 100% (2562)

รางวัล

อ้างอิง

แหล่งข้อมูลอื่น 
 

นักแสดงชายชาวไทยเชื้อสายจีน
นักแสดงชายชาวไทย
นักแสดงชายชาวไทยในศตวรรษที่ 21
นายแบบไทย
บุคคลจากโรงเรียนอัสสัมชัญ
บุคคลจากคณะเศรษฐศาสตร์ มหาวิทยาลัยศรีนครินทรวิโรฒ
นักแสดงสังกัดช่อง 3
ผู้จัดละครชาวไทย